
SØGER  LÆRDOM  VED  LÆSNING  OG  VED  TRO 


NUMMER   9 


1.  MAJ  1925 


74.  AARGANG 


AANDERNES  VERDEN 

(Af  R.  M.  Bryce-Thomas  i  »Millennial  Star«.) 

Læren  om  en  Aandeverden,  i  hvilken  Sjælen  opholdt  sig 
efter  Doden  indtil  Legemets  Opstandelse,  var  en  almindelig 
antaget  Trosartikel  i  Kristendommens  tidligste  Dage;  men  det 
ser  ud  til,  at  den  for  en  stor  Del  gik  til  Grunde  i  den  store 
protestantiske  Bevægelse,  der  er  kendt  under  Navnet:  Refor- 
mationen; de  Kirkesamfund,  som  har  deres  Oprindelse  fra 
Reformationen,  forkastede  nemlig  delvis  Læren  om  Aande- 
verdenen.  Denne  store  Reformbevægelse  havde  sine  Aarsager. 
Falske  Lærdomme  greb  mere  og  mere  om  sig  i  Romerkirken 
og  blev  tilsidst  af  en  saadan  Beskaffenhed,  at  mange  blev 
tvunget  til  at  losrive  sig  fra  Kirken.  Lederne  af  denne  Be- 
vægelse var  gode  og  ærlige  Mænd,  men  de  synes  at  have  ladet 
deres  Iver  løbe  af  med  sig  og  at  have  tilladt  sig  en  altfor  hen- 
synslos Forkastelse  af  alle  de  Lærdomme,  som  de  ansaa  for 
at  være  falske.  Pastor  Henry  B.  Browning,  en  af  den  engelske 
Kirkes  Gejstlige,  siger  om  dette  Emne  i  Fortalen  til  sin  Bog 
»Ord  i  rette  Tid«:  »Som  en  Folge  af  den  protestantiske  Be- 

vægelse  blev  i  nogle  Tilfælde  gode  Hvedeaks  oprykket  sam- 
tidig med  de  falske  Lærdommes  Klinte,  hvormed  de  var  blan- 
det. Vi  har  et  Eksempel  paa  dette  i  den  romerske  Kirkes  Lære 
om  Skærsilden,  der  blev  saa  grundigt  rykket  op  med  Rode  af 
Reformatorerne,  at  den  sande  Lære,  hvoraf  Skærsilden  er  en 
Fordrejelse  —  Aandens  Tilværelse  i  Aandeverdenen  efter  Do- 
den  —  næsten  gik  fuldstændig  tabt.« 

Det  her  benyttede  Udtryk:  Fordrejelse,  synes  at  være  meget 
passende,  eftersom  Læren  om  Skærsilden  ikke  helt  igennem 
er  falsk,  uagtet  den  repræsenterer  en  fejlagtig  Opfattelse;  thi 
den  hviler  paa  den  store,  bibelske  Sandhed,  at  der  er  et  Sted, 
hvor  de  udødelige  Sjæle  af  alle  Guds  Børn  her  paa  Jorden 
kunne  opholde  sig  i  Tidsrummet  mellem  Legemets  Død  og 
dets  Opstandelse  i  en  forandret  og  udødelig  Tilstand. 

Læren  om  et  saadant  Opholdssted  eller  en  Aandeverden  er 
i  de  senere  Aar  bleven  mere  og  mere  antaget  af  de  kristne 
Kirker;  men  den  synes  ikke  at  have  været  fremsat  i  Refor- 
mationstiden,  og  hvis  vi  undersøger  nogle  af  Datidens  religiøse 
Afhandlinger,  Prædikener  eller  andre  Dokumenter,  finder  vi, 
at  den  ikke  er  bleven  forkyndt  i  en  længere  Aarrække  derefter. 
Forfatterne  paa  den  Tid  synes  i  Almindelighed  at  have  haft 
den  Opfattelse,  at  naar  et  Menneske  døde,  gik  det  enten  lige 
ind  i  Himlen,  hvor  Gud  og  de  hellige  Engle  opholdt  sig,  eller 
lige  ud  i  det  brændende  Helvedes  Dyb,  til  Satens  og  de  for- 
tabte Sjæles  Rige.  De  lærte,  at  denne  Sjælenes  Tilstand  var 
uforanderlig,  uden  noget  som  helst  Haab  paa  den  anden  Side 
Graven  for  de  uretfærdige  og  ugudelige.  Hr.  Browning  er  til- 
syneladende bekendt  med  denne  i  den  protestantiske  Kirke 
almindelige  Opfattelse;  thi  han  henleder  i  den  overfor  om- 
talte Bog  Opmærksomheden  paa  den  Kendsgerning,  at  Troen 
paa,  at  alle  Mennesker  efter  Døden  gaar  lige  ind  i  Himlen  eller 
Helvede,  er  en  meget  stor  Misforstaaelse  af  Skriften. 

Hvad  kan  vi  dødelige  vide  om  dette  fjerne,  ukendte  Land, 
hvor  vore  afdødes  Sjæle  opholder  sig,  og  hvortil  enhver  Sjæl, 
som  nu  nyder  Livet  her  paa  Jorden  i  et  kødeligt  Legeme,  vil 

vandre  for  eller  senere?  I  Sandhed  kun  meget  lidt;  thi  det  er 
os  ikke  tilladt  al  have  Kundskab  om  noget,  som  vor  him- 
melske Fader  har  lagt  et  Slør  over.  Kun  saa  vidt,  som  det  har 
behaget  ham  at  løfte  en  Flig  af  dette  Slør,  er  vi  blevet  vel- 
signede med  et  Glimt  af  noget  af  dette  Liv  paa  den  anden 
Side  Graven,  og  det,  vi  har  faaet  at  vide,  har  trøstet  vore 
Hjerter  og  styrket  og  forøget  vor  Tro  paa  Guds  uendelige  Kær- 
lighed og  Barmhjertighed,  som  naar  ud  til  alle  hans  vildfarne 
Sønner  og  Dotre,  ja  endog  til  Skyggernes  Land  hinsides  Graven. 

Vi  lærer,  at  i  Tiden  mellem  vore  Legemers  Død  og  Opstan- 
delse indgaar  vore  Aander  i  Aandeverdenen,  som  bestaar  af  to 
bestemt  adskilte  Afdelinger,  den  ene  for  de  bodfærdige,  de 
gudfrygtige,  de  lydige  og  retskafne,  den  anden  for  de  for- 
hærdede, de  ugudelige,  de  ligegyldige,  verdslige  og  onde.  Den 
førstnævnte  af  disse  Afdelinger  blev  af  Herren  selv  kaldt  Pa- 
radiset, medens  den  anden  af  Apostelen  Peter  blev  benævnet 
et  Fængsel  og  formentlig  har  været  et  Sted,  hvor  visse  Straffe 
maatte  udstaas.  Mange  Mennesker  opfatter  Paradiset  som  ens- 
betydende med  Himlen,  men  dette  er  i  Modstrid  med  Bibelen. 
Jesus  sagde  for  Eksempel  til  den  angrende  Røver  paa  Korset, 
at  paa  den  samme  Dag  skulde  han  være  med  ham  i  Paradiset. 
(Luk.  23:  43.)  Dette  Sted  kan  sikkert  ikke  have  været  Himlen; 
thi  tre  Dage  senere,  da  Kristus  straks  efter  sin  Opstandelse 
viste  sig  for  Marie,  sagde  han  til  hende:  »Rør  ikke  ved  mig, 
thi  jeg  er  endnu  ikke  opfaren  til  min  Fader.«  (Joh.  20:  17.) 
Vi  véd  endvidere,  at  han  først  40  Dage  efter  sin  Opstandelse 
foer  op  til  Himlen  i  Skyen  og  satte  sig  ved  Faderens  hojre 
Haand. 

Paradiset  og  Himlen  maa  derfor  være  to  meget  forskellige 
Steder.  Det  var  til  det  første  Sted,  at  Jesus  gik  med  den  ang- 
rende Røvers  Aand,  medens  deres  Legemer  hvilede  i  Graven. 
Det  var  dér,  at  denne  bodfærdige  Synders  Sjæl  skulde  gøre  sig 
selv  værdig  til  Lyksalighed  og  Ophøjelse  ved  at  adlyde  Evan- 
geliet. Det  var  vor  Frelser  selv,  som  forkyndte  Farisæren  Ni- 
kodemus  den  Lærdom,  at  ingen  kunde  indkomme  i  Himme- 

riges  Rige  uden  at  være  fodt  saavel  af  Vand  som  af  Aand. 
Vi  har  ingen  Beretning  om,  at  den  angrende  Misdæder  nogen- 
sinde blev  født  af  Vand  eller  med  andre  Ord  døbt,  medens  han 
var  her  paa  Jorden,  og  derfor  kunde  han  ifølge  Herrens  egen 
Lærdom  ikke  indgaa  i  Guds  Rige;  men  paa  Grund  af  sin  op- 
rigtige Omvendelse  fik  han  af  Frelseren  Tilladelse  til  at  gaa 
med  ham  til  Paradiset  og  saaledes  undgaa  den  ulykkelige  Til- 
stand, som  de  ugudelige  og  forhærdede  maa  gennemgaa  efter 
Døden  i  Aandernes  Fængsel,  hvor  de  »er  i  Forvaring«. 

Angaaende  det  sidst  nævnte  Sted  siger  den  hellige  Skrift 
følgende:  »Thi  ogsaa  Kristus  led  een  Gang  for  Synder,  en  ret- 
færdig for  uretfærdige,  for  at  han  kunde  føre  os  hen  til  Gud, 
han,  som  led  Døden  i  Kødet,  men  blev  levendegjort  i  Aanden, 
i  hvilken  han  og  gik  hen  og  prædikede  for  Aanderne,  som  var 
i  Forvaring,  som  fordum  var  genstridige,  dengang  Guds  Lang- 
modighed ventede  i  Noahs  Dage,  medens  Arken  byggedes,  i 
hvilken  faa,  nemlig  otte,  Sjæle  blev  frelst  igennem  Vand.« 
(1.  Peter  3:  18—20.)  Det  fremgaar  tydeligt  af  dette,  at  Guds 
Son  selv  bragte  Evangeliet  eller  Frelsens  glade  Budskab  til 
disse  Aander,  som  havde  været  i  Forvaring  i  2200  Aar,  fordi 
de  forkastede  Noahs  Prædiken,  og  Peter  tilføjer:  »Thi  derfor 
blev  Evangeliet  forkyndt  ogsaa  for  døde,  for  at  de  vel  skulde 
være  dømt  paa  Menneskers  Vis  i  Kødet,  men  leve  paa  Guds 
Vis  i  Aanden.«  (1.  Peter  4:  6.) 

Altsaa,  ligesom  Mennesker  i  Kødet  maa  omvende  sig  og 
underkaste  sig  Evangeliets  Love  og  Ordinancer,  før  de  kan 
opnaa  Frelse,  saaledes  maa  ogsaa  de  Menneskers  Sjæle,  som 
i  dette  Liv  har  lukket  deres  Øren  for  Evangeliets  Budskab, 
omvende  sig  og  adlyde  dette,  før  de  kan  vente  at  opnaa  Frelse. 
Denne  herlige  Lære  om  Frelse  for  de  dode,  som  saaledes  er 
aabenbaret  til  Menneskeslægten,  tilkendegiver  for  os  Guds 
store  Kærlighed  og  overordentlige  Langmodighed  imod  sine 
Børn  her  paa  Jorden;  thi  det  er  jo  indlysende,  at  selv  de  mest 
ulydige  og  genstridige  af  dem  ikke  vil  blive  kastet  til  Side  for 
evigt;  men  de  vil  en  Gang  kunne  opnaa  Frelse  og  Saliggorelse 

ved  sand  Omvendelse  og  ved  at  adlyde  Jesu  Kristi  Evangelium 
i  Aandeverdenen  paa  den  anden  Side  Sløret.  Dog  ser  det  ifolge 
den  inspirerede  Apostel  Peters  ovenfor  anførte  Udtalelse  ud 
til,  at  det  er  nødvendigt  for  disse  Aander  at  blive  holdt  i  For- 
varing og  gennemgaa  en  saadan  Straf,  som  det  behager  en  ret- 
færdig Dommer  at  tildele  dem.  Gud  er  barmhjertig,  men  sam- 
tidig dermed  er  han  retfærdig.  Vi  véd,  at  sand  Barmhjertighed 
ikke  kan  tilsidesætte  Retfærdigheden,  og  derfor  er  det  kun, 
naar  Retfærdighedens  Fordringer  er  blevet  fuldtud  tilfreds- 
stillet, at  Barmhjertigheden  er  i  Stand  til  at  gore  sig  gældende. 

Medens  derfor  de  onde  og  ugudelige  med  Angst  og  Bæven 
maa  se  frem  til  en  retfærdig  og  upartisk  Dom,  eftersom  Doden 
nærmer  sig,  kan  der  ikke  være  andet  end  Glæde  og  Lyksalig- 
hed for  de  retfærdige  og  gudfrygtige,  som  har  annammet  og 
adlydt  Evangeliet  og  i  dette  Liv  forsøgt  at  udføre  deres  Pligter 
ærligt  og  trofast  imod  Gud  og  Mennesker;  thi  de  kan  tillids- 
fuldt og  med  Glæde  se  frem  til  den  Dag,  da  de  skal  forenes 
med  deres  lykkelige  Brodre  og  Sostre,  de  forløste  Hellige,  paa 
den  anden  Side  Sloret.  For  saadanne  er  Døden,  som  Biskop 
W  aisham  How  siger,  kun  Indgangsdøren  til  Paradiset  og  Pa- 
radiset Forgaarden  til  Himlen. 

Dersom  vi  forsøger  at  danne  os  en  Mening  om  Aandernes 
Liv,  vil  vi  altid  finde,  at  det  er  vanskeligt  for  os  at  begribe, 
hvorledes  det  former  sig.  Som.  en  Forfatter  har  sagt,  er  det 
lettere  for  os  at  forstaa  det  himmelske  Livs  Glæde,  eftersom  vi 
da  vil  være  i  Besiddelse  af  vore  Legemer,  men  i  en  herliggjort 
og  syndefri  Tilstand.  En  ulegemlig  Tilværelse  er  derimod 
vanskeligere  at  fatte.  Dog  er  vi  sikre  paa,  at  vi  i  dette  ukendte 
Land  hinsides  Graven  er  i  Stand  til  at  genkende  og  meddele  os 
til  hinanden;  thi  da  Kristus  forkyndte  Evangeliet  for  Aan- 
derne  i  Forvaring,  maa  han  have  fortalt  dem  om  den  For- 
soning, som  han  ved  sin  Lidelse  og  Død  paa  Korset  havde  til- 
vejebragt for  dem,  og  disse  Aander  maa  have  været  i  Stand  til 
at  høre  og  forstaa  hans  Budskab,  samtidig  med  at  de  kunde 
se  ham  og  vidste,  at  han  var  Verdens  Forløser,  der  nu  var 


134 


kommen  til  dem  med  det  glade  Budskab  om  deres  Frelse  og 
Ophøjelse  igennem  Evigheden.  Dette  er  det  Arbejde,  som  Pro- 
feten Esajas  taler  om  i  det  61.  Kap.  og  1.  Vers  af  sin  Bog,  idet 
han  omtaler  og  profeterer  om  Messias:  »Den  Herre,  Herres 
Aand  er  over  mig,  derfor  har  Herren  salvet  mig  til  at  kund- 
gøre et  godt  Budskab  for  de  fattige;  han  sendte  mig  til  at  hel- 
brede dem,  som  har  et  sønderknust  Hjerte,  til  at  udraabe  for 
de  fangne  Frihed  og  for  de  bundne  Løsladelse!« 

Jo  mere  vi  tænker  paa  Sjælenes  Liv  i  Paradiset,  jo  mere 
synes  vi  at  kunne  fatte  af  dets  Skønhed  og  af  den  Lyksalig- 
hed, som  de  Aander  opnaar,  der  indgaar  til  denne  Tilstand. 
Vi  er  sikre  paa,  at  Frelseren  vil  være  der,  og  at  vi  som  Følge 
deraf  vil  kunne  glæde  os  over  altid  at  være  i  hans  Nærhed. 
Den  inspirerede  Hedningernes  Apostel  siger  i  Brevet  til  Phi- 
lippenserne,  at  han  staar  tvivlraadig  imellem  to  Ting,  nemlig 
at  blive  i  Kødet  og  fortsætte  Herrens  Gerning  eller  at  bryde 
op  og  være  sammen  med  Kristus,  hvilket  sidste  er  meget  bedre. 
(1:  22 — 23.)  Ved  en  anden  Lejlighed  fremsætter  han  ogsaa 
Ønsket  om  at  forlade  Legemet  og  være  sammen  med  Herren. 
(2.  Kor.  5:  8.)  Ikke  alene  vil  Frelseren  være  der  med  de  for- 
løste Hellige,  men  ogsaa  Apostlene,  Profeterne,  Martyrerne  og 
alle  de  andre  Herrens  Tjenere  vil  byde  de  frigjorte  Aander 
Velkommen,  og  paa. selve  Paradisets  Dørtærskel  vil  disse  mod- 
tage en  kærlig  Velkomsthilsen  af  dem,  som  de  elskede  her  paa 
Jorden,  og  over  hvis  Bortgang  de  sørgede.  Hvem  er  der  iblandt 
os,  som  ikke  har  nogen  paa  den  anden  Side  Graven,  som  det 
vil  blive  en  Glæde  uden  Lige  at  mødes  med  igen?  Hvem  af  os 
har  ikke  en  Fader  eller  Moder,  en  Ægtefælle,  et  Barn,  en  Bro- 
der eller  Søster,  for  ikke  at  tale  om  kære  og  oprigtige  Venner, 
som  har  forladt  os,  og  som  vi  har  savnet,  men  som  vi  vil  for- 
enes med,  naar  vor  Vandring  her  er  endt?  Døden  kan  derfor 
ikke  indgyde  Frygt  hos  dem,  som  dør  i  Herren.  De  vil  ikke 
blive  kaldt  til  at  vandre  tavse  og  ensomme  i  et  fremmed  Land. 
For  de  retfærdige  har  Døden  kun  en  eneste  Mislyd,  og  det  er 
denne:  for  en  stakket  Stund  at  forlade  den  lille,  bedrøvede 

Kreds  af  elskede  Slægtninge  og  Venner;  men  Dødens  Braad 
kender  de  intet  til,  thi  Dødens  Braad  er  Synd.  Vi  læser,  at 
himmelske  Væsener  er  beskikkede  til  at  betjene  dem,  som 
skal  arve  Salighed,  og  naar  disse  Sjæle  forlader  deres  jordiske 
Tabernakel,  bliver  de  af  disse  Herrens  tjenende  Engle  led- 
sagede til  Paradisets  skønne  Egne,  hvor  de  sammen  med  deres 
kære  taalmodigt  vil  afvente  den  herlige  Opstandelsens  Morgen. 

Der  er  derfor  intet  afskrækkende  i  Døden.  Den  er  blot  et 
Trappetrin  til  en  anden  Tilstand,  i  hvilken  Aanderne,  be- 
friede for  dette  Livs  Synd,  Sorg  og  Besværligheder,  vil  blive  i 
Stand  til  at  modtage  højere  og  mere  fuldkommen  Kundskab, 
Lykke  og  Glæde,  og  selve  den  Kendsgerning,  at  de  er  iblandt 
Guds  forløste  Hellige  i  Paradiset,  vil  skænke  dem  den  aller- 
højeste Glæde. 

De  trofaste  og  oprigtige  Mennesker,  som  har  annammet  og 
levet  efter  Herrens  Evangelium,  forskrækkes  ikke  ved  Tanken 
om  at  forlade  dette  Liv;  thi  deres  Synder  er  blevet  borttagne 
formedelst  Jesu  Blod,  og  Døden  bliver  blot  den  gyldne  Port, 
gennem  hvilken  de  indgaar  til  et  Liv  i  Lyksalighed  og  Fred 
og  faar  Lejlighed  til  at  udføre  et  større,  bedre  og  mere  fuld- 
komment Arbejde  i  den  Herres  Tjeneste,  som  gennem  sin 
Kærlighed  til  dem  har  sikret  dem  evige  Boliger  i  deres  him- 
melske Faders  herlige  Rige. 


STRØTANKER. 


Middelmaadigheder  fordommer  i  Almindelighed  alt,  hvad 
der  overgaar  deres  egen  Forstand. 

Det  er  ikke  ethvert  Spørgsmaal,  der  fortjener  et  Svar. 

Det  er  umuligt  for  begærlige  Mennesker  at  være  taknemme- 
lige. 

Kun  en  klog  Mand  forstaar  at  anvende  sin  Fritid  ret. 

DØMMER  IKKE. 

»Dommer  ikke,  for  at  I  ikke  skulle  dømmes; 
thi  med  hvad  Dom  I  domme,  skulle  I  dømmes, 
og  med  hvad  Maal  I  maale,  skal  der  tilmaales 
eder.«  Jesus. 

Naar  den  store  Mester  stod  midt  iblandt  de  undrende  og 
lyttende  Skarer,  og  hans  kærlighedsfulde  Blik  mødte  de 
mange  spørgende  og  søgende  Øjne,  da  læste  han  i  deres  Hjer- 
ter og  forstod,  som  ingen  anden  før  eller  siden,  hvad  det  var, 
der  rørte  sig  i  disse  Menneskesjæle,  og  hvad  det  var,  de 
trængte  til.  Derfor  var  hans  Lærdomme  saa  betydningsfulde 
og  hans  Ord  saa  rammende. 

Han  forkyndte  Livets  Ord  og  Frelsens  Budskab;  han  talte 
om  det  himmelske  Rige,  hvor  der  var  mange  Boliger,  og  hvor 
han  vilde  berede  et  Sted  for  sine  trofaste  Efterfølgere,  saa- 
ledes  at  de  kunde  være  hos  ham.  Men  i  Stedet  for  blot  at 
glæde  sig  over  denne  store  Naade,  er  der  en  Følelse  i  Menne- 
sket, der  straks  begynder  at  interessere  sig  for,  hvad  de  andre 
Mennesker  skal  have,  der  ikke  opnaar  den  samme  Velsignelse. 
Dette  vilde  være  i  højeste  Grad  anerkendelsesværdigt,  dersom 
det  var  Udtryk  for  en  Trang  til  at  dele  denne  store  Glæde  med 
andre,  at  de  Mennesker,  vi  i  det  daglige  Liv  omgaas  og  har 
med  at  gøre,  ogsaa  maatte  modtage  denne  Salighed.  Dette  er 
det  tilvisse  ogsaa  i  mange  Tilfælde,  forhaabentlig,  men  langt 
fra  i  alle. 

Dette  forstod  Jesus.  Selv  blandt  hans  udvalgte  Apostle 
kunde  der  opstaa  Tanker  om,  hvilken  Plads  de  vel  skulde 
have,  naar  disse  andre  modtog  en  saa  stor  Velsignelse.  Det 
var  ikke  Glæden  over,  at  Syndere  opnaaede  Frelse,  der  fyldte 
deres  Sind,  men  Forestillingen  om  en  endnu  højere  Ophøjelse 
for  dem  selv.  Og  er  vi  mon  alle  helt  fri  for  nu  at  nære  lig- 
nende Tanker.  Menneskenaturen  er  den  samme  nu  som  paa 
Kristi  Tid;  derfor  passer  hans  Ord  ogsaa  saa  ypperligt  i  vore 
Dage. 

Herrens  Apostle    og  mange   af  hans   Disciple   lærte   efter- 

haanden  at  forstaa  og  skatte  den  store  Sandhed,  at  Betin- 
gelsen for  Opnaaelsen  af  fuldkommen  Salighed,  den  højeste 
Lykke  og  Herlighed  i  Guds  Rige,  bestaar  i  fuldstændigt  at 
glemme  sig  selv,  helt  og  holdent  at  ofre  sig  for  at  gavne, 
glæde  og  frelse  andre,  og  Herren  være  takket,  der  er  ogsaa 
mange  af  disse  ædle  Sjæle  i  vore  Dage.  Men  mange,  altfor 
mange  andre,  har  endnu  ikke  lært  denne  vigtige  Lektie. 

Der  er  Mennesker,  som  bekender  Kristus,  praler  med  Kri- 
stennavnet og  mener  at  vandre  nøjagtigt  paa  Frelsens  Vej, 
men  som  har  en  ukuelig  Trang  til  at  komme  Gud  i  Forkøbet 
med  Hensyn  til  at  dømme  andre  Menneskers  Handlinger  og 
Livsførelse,  og  slemt  gør  denne  Trang  sig  gældende,  naar  det 
kommer  an  paa  at  give  Udtryk  for  den  Harme,  man  mener, 
Gud  maa  nære  mod  visse  vantro  og  anderledes  tænkende  Per- 
soner, og  udtaler  over  dem  den  Dom,  som  man  anser  det  for 
givet,  at  Gud  maa  fælde. 

De  glemmer,  at  Gud  maaler  alt,  ogsaa  Menneskers  Hand- 
linger og  hele  Liv,  efter  en  hel  anden  Maalestok,  end  vi  Men- 
nesker kan  gøre.  Men  dersom  vi  begynder  at  maale  og  dømme, 
at  trække  Linierne  op  mellem  kristne  og  ikke  kristne  Hand- 
linger hos  andre  Mennesker,  at  skelne  mellem  Vantro  og  Hel- 
lige, da  dømmer  og  maaler  vi  os  selv,  ikke  disse  andre.  Det 
var,  hvad  Jesus  mente  med  sin  Advarsel  mod  denne  Synd. 

Selvfølgelig  er  der  og  maa  være  et  Skel  mellem  Vantro  og 
Kristne,  men  dette  Skel  er  kun  synligt  for  Gud.  Vi  har  ingen 
Ret  til  at  sige  om  denne,  at  han  er  Kristen,  og  om  hin,  at  han 
er  Vantro;  thi  vi  véd  ikke,  hvad  der  bor  i  andre  Menneskers 
Hjerter.  Sommetider  véd  vi  knapt,  hvad  der  bor  i  vort  eget. 
Maaske  den,  vi  anser  for  at  være  en  hellig  og  retskaffen  Kri- 
sten, i  Guds  Øjne  er  en  hyklerisk  Farisæer,  medens  den  for- 
mentlige Vantro  ærligt  og  oprigtigt  forfægter  og  lever  efter  det 
Lys,  han  kender.  Paulus  paa  Vej  til  Damaskus  for  at  fængsle 
de  Kristne  og  fore  dem  bundne  til  Jerusalem,  blev  af  disse 
anset  for  en  Vantro,  for  en  fnysende  Fjende,  hjemfalden  til 
Himmelens  Straf,  men  hvor  fejlagtig  var  ikke  en  saadan  Dom. 

Læg  Mærke  til  med  hvilken  Glæde  og  Nydelse  nogle  Men- 
nesker udmaler  og  forestiller  sig  de  Pinsler  og  Straffedomme, 
der  skal  ramme  de  Vantro,  dem,  som  forkaster  Evangeliet; 
men  de  glemmer  at  tolke  det  positive  hos  Gud,  som  dog  maa 
antages  for  at  være  det  væsentlige:  Viljen  til  at  vinde  og 
smelte  Menneskehjerter  ved  Kærlighedens  Varme.  Man  glem- 
mer aldeles  Herrens  egne  Ord:  »Thi  Gud  sendte  ikke  sin  Søn 
til  Verden,  for  at  han  skal  dømme  Verden,  men  for  at  Verden 
skal  frelses  ved  ham.« 

De,  som  er  paa  Kristi  Side  og  kæmper  for  og  med  ham,  de 
dømmer  ikke,  men  prøver  paa  at  frelse,  og  ethvert  Ord,  de 
udtaler,  og  enhver  Bestræbelse,  der  gør,  og  ethvert  Offer,  de 
bringer  for  Herrens  Sag,  hjælper  til  at  frelse,  gavne  og  vel- 
signe, aldrig  til  at  fordømme  eller  skade.  j  5  # 


MISSIONSNYHEDER. 

AFLØSNING.  Ældste  Andrew  Mollerup,  der  siden  3.  Juli 
1923  har  virket  som  Missionær  i  Aalborg  Konference,  er  hæ- 
derligt afløst  og  rejste  hjem  med  »Frederik  VIII«,  den  30. 
April. 

FORFLYTTELSER.    Ældste  Orson  W.  Jensen  er  forflyttet 

fra  Aarhus  til  Kobenhavns  Konference  og  Ældste  Amos  B. 

Jensen  fra  Aarhus  til  Aalborg  Konference. 

John  S.  Hansen, 
Missionspræsident. 

ISRAELS  HUS. 

(Af  Orson  F.  Whitney,  af  de  Tolvs  Raad.) 

Israels  Hus  blev  oprettet  paa  Jorden  i  den  Hensigt,  at  Is- 
raels Gud,  som  blev  Verdens  Frelser,  kunde  blive  født  gennem 
en  ham  værdig  Slægtlinie,  og  som  et  Middel,  gennem  hvilket 
hans  høje  og  ædle  Hensigter  med  Menneskenes  Børn  kunde 

blive  sat  i  Scene  og  bære  Frugt.  Abraham  er  den  jordiske, 
Jehova  den  himmelske  Fyrste  for  dette  Hus. 

Navnet  »Israel«  betyder  »Guds  Fyrste«  og  blev  af  Herren 
selv  skænket  til  Abrahams  Sønnesøn  Jakob,  fra  hvem  de  be- 
rømte tolv  Stammer  udsprang.  (1.  Moseb.  32:  34 — 28.)  Men 
medens  dette  var  Oprindelsen  til  Navnet,  hvad  Jakob  angaar, 
saa  var  han  ikke  Oprindelsen  til  den  Race,  der  blev  opkaldt 
efter  ham.  Det  staar  skrevet,  at  Jakobs  Hustruer,  Rakel  og 
Lea,  »byggede  Israels  Hus«  (Ruth  4:  11).  Men  Grundvolden  til 
dette  Hus  var  allerede  bleven  lagt  af  Abraham,  Guds  Ven,  de 
Troendes  Fader.  Jehovas  Forjættelser  til  Jakob  og  til  hans 
Fader  Isak  angaaende  deres  Efterkommere  var  i  Virkelig- 
heden Gentagelser  af  de  Løfter,  der  tidligere  var  givet  til 
Fader  Abraham.  (1.  Moseb.  17:  3—6;  35:  10,  11.) 

»Og  Herren  sagde  til  Abram:  Gak  du  ud  af  dit  Land  og 
fra  din  Slægt  og  af  din  Faders  Hus  til  det  Land,  som  jeg  vil 
vise  dig.  Og  jeg  vil  gøre  dig  til  et  stort  Folk,  ....  og  jeg  vil 
velsigne  dem,  som  velsigner  dig,  og  den,  som  forbander  dig, 
vil  jeg  forbande;  og  i  dig  skulle  alle  Slægter  paa  Jorden  vel- 
signes.« (1.  Moseb.  12:  1—3;  Abraham  1.) 

Abraham  eller  Abram,  som  han  den  Gang  benævnedes, 
boede  i  Ur  i  Kaldæa,  en  By  i  Mesopotamien,  hvilket  Navn  be- 
tyder »mellem  Floderne«.  Disse  Floder  var  Tigris  og  Euphrat. 
Abram  maatte  drage  over  Euphrat  for  at  naa  til  Kanaan,  det 
Land,  som  Herren  viste  ham.  Denne  Omstændighed  var 
Grunden  til,  at  han  af  Kanaaniterne  blev  kaldet  en  »Hebræer«, 
der  betød  »en,  som  kom  fra  hinsides  Floden«.  Navnets  Op- 
rindelse bliver  ogsaa  ført  tilbage  til  Heber  eller  Eber,  en  af 
Aabrahams  Forfædre.  Mesopotamien  var  Hjemstedet  for  det 
vestlige  Asiens  Afgudsdyrkelse.  Af  denne  Grund,  og  fordi 
Herren  onskede  at  oprejse  et  Folk,  der  vilde  dyrke  ham  alene, 
blev  Abram  befalet  til  at  drage  bort  fra  disse  afguderiske  Om- 
givelser. 

Efter  sin  Ankomst  til  Kanaan  og  et  kort  Ophold  i  Ægypten, 
fandt  en  vigtig  Begivenhed  Sted,  nemlig  hans  Mode  med  Mel- 

chizedek,  Konge  i  Salem  og  den  hojeste  Guds  Præst.  Abram 
gav  Melchizedek  en  Tiendedel  af  alt  det  Bytte,  han  havde  er- 
hvervet sig  i  Kampen  mod  nogle  Røverhovdinge.  (1.  Moseb. 
14:  18.)  Melchizedek  velsignede  ham  og  meddelte  ham  det 
hellige  Præstedømme.  (Pag.  Bog  84:  14.)  Dette  er  den  første 
Hentydning  i  Bibelen  til  Tiendeloven.  »Ser  dog,«  siger  For- 
fatteren til  Hebræerbrevet  (7:  4)  »hvor  stor  denne  er,  hvem 
endog  Patriarken  Abraham  gav  Tiende  af  Byttet.«  Saa  stor 
var  han,  at  Præstedømmet  efter  Guds  Sons  Orden  blev  op- 
kaldt efter  ham  og  kaldes  nu  det  melchizedekske  Præste- 
domme. (Pag.  Bog  107:  1 — 4.)  Efter  denne  Sammenkomst  med 
Kongen  af  Salem  viste  Herren  sig  for  Abram,  gjorde  en  Pagt 
med  ham  og  forandrede  hans  Navn  til  Abraham,  der  betyder 
»mange  Folks  Fader«. 

Da  Abrahams  Tro  og  Oprigtighed  var  bleven  lagt  for  Dagen 
ved  hans  Villighed  til  at  ofre  sin  Søn  Isak  —  en  Handling, 
der  pegede  hen  paa  Ofringen  af  den  Enbaarne  til  Frelse  for 
Verden  —  kom  der  yderligere  Forjættelser  fra  Jehova  til  hans 
prøvede  og  trofaste  Tjener.  Det  oprindelige  Lofte:  »I  dig  skulle 
alle  Slægter  paa  Jorden  velsignes«,  blev  udvidet  til:  »Jeg  vil 
mangfoldiggøre  din  Sæd  som  Stjernerne  paa  Himmelen,  og 
som  Sand,  der  er  ved  Havets  Bred,  og  udi  din  Sæd  skulle  alle 
Folk  paa  Jorden  velsignes.«  (1.  Moseb.  22:  1 — 18.) 

Paa  hvad  Maade  havde  Abraham  gjort  sig  fortjent  til  denne 
høje  Udmærkelse?  Det  kan  ikke  tænkes,  at  han  blev  udset  til 
en  saa  stor  og  betydningsfuld  Mission,  blot  fordi  han  drog  ud 
fra  sit  eget  Land  til  et  andet,  eller  endog  paa  Grund  af  hans 
Villighed  til  at  ofre  sin  elskede  Søn.  Det  er  desuden  en  Kends- 
gerning, at  det  første  Lofte  blev  ham  givet,  før  dette  Offer  var 
forlangt.  Abraham  fortjener  utvivlsomt  Anerkendelse  for  sin 
udviste  Lydighed,  men  hvorledes  kunde  det  være  til  Gavn  for 
hans  Efterkommere,  de  ufodte  Millioner,  der  skal  arve  denne 
Pagt  og  deltage  i  den  store  Belønning?  Patriarken  hjælper  os 
selv  til  en  Besvarelse  af  dette  Spørgsmaal: 

»Og  Herren  havde  vist  mig,  Abraham,  Fornuftsvæsenerne, 

som  var  organiserede  før  Verden  blev,  og  iblandt  disse  var 
mange  al  de  ædle  og  store; 

Og  Gud  saå  disse  Sjæle,  at  de  var  gode,  og  han  stod  midt 
iblandt  dem,  og  han  sagde:  Disse  vil  jeg  gøre  til  mine  Fyrster; 
thi  han  stod  midt  iblandt  dem,  som  var  Aander,  og  han  saå, 
at  de  var  gode.  Og  han  sagde  til  mig,  Abraham:  Du  er  en  af 
dem;  du  blev  udvalgt,  før  du  blev  født.«  (Abr.  3:  22—26.) 

Udvalgt  før  han  blev  født  —  saaledes  lyder  den  guddomme- 
lige Erklæring.  (Sammenlign  Jer.  1:  5.)  Og  det  samme  er,  som 
et  Hele  taget,  Tilfældet  med  hans  Efterkommere. 

I  sit  Syn  om  Forudtilværelsen  forundtes  det  Abraham  at  se 
Menneskenes  Sjæle  —  alle  »gode«,  men  nogle  bedre  end  andre 
—  ventende  paa,  at  en  Jord  skulde  blive  skabt,  hvorpaa  de 
kunde  komme  ned  og  gennemgaa  en  Provestand  i  Kødet.  Jor- 
den skulde  skabes  (organiseres),  ikke  af  intet,  men  af  de  alle- 
rede eksisterende  Grundstoffer;  og  Indvaanerne  derpaa  skulde 
underkastes  en  Prøve  med  Hensyn  til,  om  de  vilde  gøre  alt 
det,  som  Herren  maatte  forlange  af  dem.  De,  der  »holdt  deres 
første  Prøvestand«  —  Livet  i  Aande verdenen,  hvor  Sjælene 
»vandrede  i  Lys«  —  skulde  »forøges«,  skulde  modtage  Le- 
gemer af  Kød  og  Blod,  med  Lejlighed  til  Fremadskridning  og 
Udvikling;  og  de,  der  »holdt  deres  anden  Prøvestand«  —  Livet 
paa  Jorden,  hvor  de  skulde  »vandre  i  Tro«  med  Kundskaben 
om  det  forbigangne  midlertidigt  borttaget  —  skulde  blive  her- 
liggjorte evindelig.  Alle  skulde  forøges,  men  ikke  alle  ens. 
Nogle  var  mere  værdige  end  andre;  nogle  ædlere  og  større  end 
andre;  og  formedelst  deres  større  Flid  og  højere  Egenskaber 
skulde  de  være  Fyrster  over  de  øvrige.  Abraham  var  en  af  disse. 

Det  evige  Princip:  Som  du  saar,  skal  du  og  høste,  er  her  lagt 
for  Dagen.  Belønning  og  Straf  er  ikke  helt  og  holdent  udsat  til 
den  sidste  Dom  og  Verdens  Ende.  Der  blev  en  Dom  udtalt 
over  Menneskenes  Aander,  for  de  fik  Tilladelse  til  at  tage  Bo- 
lig i  Kødet.  Satan  og  hans  Tilhængere  blev  afskaarne  fra  at 
modtage  Legemer,  fordi  de  ikke  holdt  deres  første  Prøvestand, 
og  dette  udgjorde  deres  Straf.  Et  Spørgsmaal,  rettet  til  Frel- 

seren  af  hans  Disciple:  »Hvem  har  syndet,  denne  eller  hans 
Forældre,  saa  han  skulde  fødes  blind?«  —  synes  at  indeholde 
en  Antydning  i  samme  Retning. 

Hvorledes  havde  Abraham  opnaaet  denne  sin  ophøjede  Stil- 
ling i  Forudtilværelsen?  Havde  han  altid  været  ædel  og  stor? 
Var  det  en  oprindelig  eller  en  erhvervet  Højhed?  At  der  er  en 
saadan  Ting,  som  oprindelig  Overlegenhed  blandt  Fornuft- 
væsener, er  tydeligt  fremsat  i  Abrahams  Bog  (3:  18,  19).  Og 
at  alle  Fornuftvæsener  kan  skride  fremad  og  udvikles,  er  selv- 
indlysende. 

Da  Gud  sagde  om  Abraham:  »Jeg  kender  ham«  (1.  Moseb. 
18:  19),  hentydede  han  ikke  blot  til  det  jordiske  Liv.  Grund- 
læggeren af  den  hebræiske  Nation  maa  have  været  en  af  de 
forudbeskikkede,  som  omtales  af  Paulus  (Rom.  8:  29)  og  Alma 
(13:  3)  —  disse  »kaldte  og  beredte  fra  Verdens  Begyndelse  .  .  . 
paa  Grund  af  deres  store  Tro  og  gode  Gerninger«;  hvilket  ud- 
gjorde en  af  Elementerne  i  »Guds  Forudvidenhed«  angaaende 
dem. 

Saadanne  Karakterer  som  Abraham  blev  beskikkede  til  de- 
res respektive  Roller,  for  Tæppet  gik  op  for  Skuespillets  første 
Akt.  Der  var  et  Israels  Hus  i  Himmelen,  før  der  var  en  he- 
bræisk Nation  paa  Jorden.  Hvad  var  ellers  Moses'  Mening,  da 
han  talte  om,  hvorledes  den  Højeste  i  »de  gamle  Dage«,  »ad- 
skilte Menneskenes  Børn«  og  satte  »Folkenes  Landemærker 
efter  Israels  Børns  Tal«  (5.  Moseb.  32:  7,  8)?  Han  kan  ikke 
have  haft  et  jordisk  Israel  i  Tankerne,  thi  et  saadant  var 
endnu  ikke  oprettet  paa  den  Tid,  som  Moses  her  omtaler,  men 
et  aandeligt  Israel,  hvis  Tal  var  kendt  i  Himmelen,  før  de  blev 
iklædte  Legemer  paa  Jorden  og  blev  taget  i  Betragtning  ved 
Bestemmelsen  af  »Folkenes  Landemærker«. 

Det  var  Hensigten,  at  de  udvalgte  skulde  have  Plads  at  bo 
og  bygge.  Det  var  af  største  Vigtighed,  at  de  blev  anbragt  paa 
det  rigtige  Sted  med  alle  Muligheder  for  at  kunne  udføre  den 
hellige  Mission,  hvortil  de  var  kaldet.  De  var  udsete  til  at  være 
Guds  Orakler,  være  Vogtere  og  Forkyndere  af  himmelsk  Vis- 

dom.  Paa  dem  hvilte  den  ansvarsfulde  Pligt  at  holde  den  gud- 
dommelige Sandheds  Ild  brændende  paa  Troens  Alter.  De 
skulde  ikke  hoje  sig  i  Stovet  for  Afguder,  som  de  hedenske  Na- 
tioner omkring  dem  gjorde,  men  skulde  dyrke  den  sande  Gud, 
den  usynlige  Jehova,  vandre  i  Tro  og  ikke  efter  udvortes 
Tegn.  De  skulde  ikke  gifte  sig  ind  i  andre  Nationer  og  derved 
forledes  til  at  dyrke  disse  Nationers  Afguder,  deltage  i  deres 
Synder  og  fordærve  den  udvalgte  Slægtlinie,  gennem  hvilken' 
Verdens  Frelser  skulde  komme.  Det  Guds  Lam  maatte  være 
»uden  Lyde«,  og  at  han  var  det  i  enhver  Henseende,  skyldes 
uden  Tvivl  for  en  stor  Del  den  Omstændighed,  at  han  fødtes 
i  en  Slægt  og  blandt  et  Folk,  der  var  oprettet  og  bevaret  i 
dette  Øjemed. 

Jesus  af  Nazaret,  en  Efterkommer  efter  Kødet  af  Abraham, 
Isak  og  Jakob,  opfyldte  bogstaveligt  det  guddommelige  Lofte, 
at  i  deres  Sæd  skulde  alle  Folk  paa  Jorden  velsignes.  Men  un- 
der Overvejelsen  af  den  store  Hovedbegivenhed,  Frelserens 
personlige  Virksomhed  paa  Jorden,  maa  vi  ikke  undervurdere 
de  beslægtede  Begivenheder,  der  fandt  Sted  saavel  før  som 
efter.  Juvelen  havde  sin  Indfatning.  Kristus  kom  og  forloste 
Menneskene,  »traadte  Persekarret  alene«,  men  Israels  Hus  be- 
redte Vejen  for  hans  Komme  og  fortsatte  det  Arbejde,  som 
han  paabegyndte.  Dette  er  især  Tilfældet  med  Profeterne,  som 
forudsagde  hans  Komme,  og  Apostlene,  der  forkyndte  Evan- 
geliet til  Jøde  og  Hedning.  Der  er  kun  en  Frelser,  men  han  har 
mange  Tjenere,  og  de  er,  hvad  han  erklærede  dem  for  at  være 
—  »Jordens  Salt«,  det  beskyttende  og  frelsende  Element  blandt 
Menneskene.  (Aab.  14:  1;  Pag.  Bog  77:  11.) 

Dersom  Navnet  Israel  betyder  »Fyrste«,  naar  det  benyttes 
til  Jakob,  kan  det  betyde  Fyrster,  naar  det  anvendes  paa  hans 
Efterkommere.  Det  blev  ham  lovet,  at  Konger  skulde  udgaa 
af  hans  Lænder.  Og  er  de  ikke  komne?  —  Fyrster,  Præster  og 
Konger,  Himmelens  Adelskab,  men  ikke  altid  kendte  paa  Jor- 
den. Den  største  iblandt  dem  var  ikke  en  Gang  anerkendt  af 
»sine  egne«,  thi  de  »annammede  ham  ikke«.  Den  vise  Salomon 

var  aldrig  visere,  end  da  han  sagde:  »Jeg  saå  Tjenere  paa 
Heste  og  Fyrster  gaa  til  Fods  som  Tjenere  paa  Jorden«  (Præ. 
10:  7).  Den  mægtige  Fredens  Prins,  Himmelens  Konge,  Her- 
lighedens Herre,  vandrede  om  paa  Jorden,  ukendt  og  upaa- 
agtet  af  sine  egne  Tjenere. 


MIT  LILLE  LYS. 

(Mel.:  »My  light  is  but  a  little  one«.) 
Deseret  Songs  Nr.  151. 

Mit  Lys  er  blot  et  lille  et; 

Mit  Lys  af  Tro  og  Bon; 
Men  som  Guds  Sol  det  skinner  blidt; 

Thi  det  blev  tændt  hos  ham. 

K6r: 

Straal  ud!  Straal  ud!  Straal  ud,  lys  og  klar; 

Straal  ud!  Straal  ud!  Daggry  er  nær. 

Jeg  skjuler  ej  mit  lille  Lys, 

Thi  saa  mig  Herren  bod; 
Det  gaves  mig  at  løfte  højt, 

At  hver  maa  se  dets  Glød. 

Oh,  lille  Lys,  straal  du  for  mig, 

Spred  Mørket  i  min  Sjæl, 
Indtil  Gud  tager  mig  til  sig 

I  Herlighedens  Sal.  j  5  jj 

